stanford-oval/wikipedia huggingface dataset:
อุทยานโอลิมปิกโซล
สนามกีฬา

โอลิมปิกเฟนซิ่งยิมเนเซียม
โอลิมปิกยิมนาสติกอารีนา
สระว่ายน้ำโอลิมปิก (Olympic Swimming Pool)
สนามโอลิมปิกเทนนิส
โอลิมปิกเวโลโดม
โอลิมปิกเวทไลติงยิมเนเซียม - เปลี่ยนชื่อเป็น Woori Financial Art Hall
สถานที่อื่นๆ

มหาวิทยาลัยกีฬาแห่งชาติเกาหลี
ป้อมม็องชน
สวนปติมากรรมโอลิมปิก
โรงแรมโอลิมปิกปาร์คเทล
โอลิมปิกฮอลล์
พิพิธภัณฑ์โอลิมปิกโซล
พิพิธภัณฑ์ศิลปะ SOMA
ประตูสันติภาพโลก
สวนกุหลาบ
โอลิมปิกฮอลล์

ในปี พ.ศ 2554 รัฐมนตรีว่าการกระทรวงวัฒนธรรม กีฬาและการท่องเที่ยวได้ร่วมกับกองทุนสนับสนุนการสร้างเสริมกีฬาแห่งเกาหลีใต้ได้ทำการปรับปรุงให้โอลิมปอกฮอลล์กลายเป็นคอนเสิร์ตฮอลล์ โครงการปรับปรุงเป็นระยะเวลา 1 ปี ประกอบไปด้วยการขยายเวทีเป็น 2,452 ที่นั่งในหอประชุมหลัก, ห้องแสดงประวัติศาสตร์ความเป็นมาของเคป๊อป ตั้งแต่ปี 1920 จนถึงยุคปัจจุบัน, มีโรงละครขนาด 240 ที่นั่งสำหรับนักดนตรีแนวอินดี้และศิลปินหน้าใหม่ ในวันที่ 22 มิถุนายน พ.ศ. 2554 โอลิมปิกฮอลล์ได้เปิดให้บริการอีกครั้งพร้อมด้วยการแสดงของนักร้องที่มีชื่อเสียงอาทิเช่น ซูเปอร์จูเนียร์, ทูพีเอ็ม, โฟร์มินิตและอาฟเตอร์สกูล
งานที่จัดในฮอลล์

คิงส์ออฟคอนวีเนียนซ์: Kings of Convenience Live in Seoul - มีนาคม พ.ศ. 2553
The Swell Season: The Swell Season Live in Seoul - 7 เมษายน พ.ศ. 2553
ทูเอนีวัน: NOLZA 2011 - 26,27 และ 28 สิงหาคม พ.ศ. 2554
บีเอพี: B.A.P - Live on earth - 23 และ 24 กุมภาพันธ์ พ.ศ. 2556
เอพิงก์: Apink 1st concert PINK PARADISE"  30 และ 31 มกราคม พ.ศ. 2558
แหล่งข้อมูลอื่น

เว็บไซต์อุทยานโอลิมปิกโซล เก็บถาวร 2012-07-03 ที่ เวย์แบ็กแมชชีน
37°31′15″N 127°07′22″E﻿ / ﻿37.520789°N 127.122674°E﻿ / 37.520789; 127.122674
อุปมุขนายก

อุปมุขนายก (อังกฤษ: Vicar general) หรือวิคาร์เจนรัล คริสต์ศาสนิกชนโรมันคาทอลิกในประเทศไทยเรียกว่า "อุปสังฆราช" เป็นตำแหน่งผู้ช่วยมุขนายกในการปกครองมุขมณฑล ตำแหน่งนี้มีใช้ในบางนิกาย เช่น โรมันคาทอลิก แองกลิคัน ถ้าเป็นนิกายออร์ทอดอกซ์เรียกว่าโปรโตซินเซลลุส (protosyncellus)
อุปมุขนายกและผู้ช่วยมุขนายก

แม้ว่าประมวลกฎหมายพระศาสนจักร ค.ศ. 1983 จะไม่ได้ระบุความแตกต่างระหว่างอุปมุขนายก (vicar general) และผู้ช่วยมุขนายก (episcopal vicar) ไว้ แต่ในทางปฏิบัติมุขมณฑลต่าง ๆ จะแยกสองตำแหน่งนี้ออกจากกัน โดยอุปมุขนายกตามปกติจะมีเพียงองค์เดียวในแต่ละมุขมณฑล (เว้นแต่จะมีเหตุจำเป็นต้องแต่งตั้งเพิ่ม) เพื่อช่วยมุขนายกในด้านการปกครองมุขมณฑล อุปมุขนายกจึงถือเป็นเจ้าหน้าที่ระดับสูงสุดของมุขมณฑลรองจากมุขนายกเท่านั้น แต่ผู้ช่วยมุขนายกในแต่ละมุขมณฑลจะถูกตั้งไว้หลายตำแหน่งเพื่อช่วยเหลือมุขนายกประจำมุขมณฑลในด้านงานอภิบาล (pastoral care) ต่าง ๆ เช่น มิสซังโรมันคาทอลิกเชียงใหม่นอกจากมีอุปมุขนายก 1 องค์แล้วยังมีผู้ช่วยมุขนายกอีก 6 องค์ ได้แก่
ผู้ช่วยมุขนายกฝ่ายอภิบาลและแพร่ธรรม
ผู้ช่วยมุขนายกฝ่ายธรรมทูต
ผู้ช่วยมุขนายกฝ่ายการเงินและทรัพย์สิน
ผู้ช่วยมุขนายกฝ่ายบุคคลาภิบาล
ผู้ช่วยมุขนายกฝ่ายสังคม
ผู้ช่วยมุขนายกฝ่ายการศึกษา
คุณสมบัติ

ในคริสตจักรโรมันคาทอลิก มุขนายกประจำมุขมณฑลเท่านั้นมีสิทธิ์แต่งตั้งและถอดถอนอุปมุขนายกและผู้ช่วยมุขนายก และผู้ได้รับการแต่งตั้งต้องมีคุณสมบัติดังนี้
เป็นบาทหลวงที่มีอายุไม่ต่ำกว่า 30 ปี
สำเร็จการศึกษาในระดับปริญญาโทหรือเอกในสาขากฎหมายศาสนจักร เทววิทยา หรือเชี่ยวชาญในสองสาขานี้
รู้หลักความเชื่อที่ถูกต้อง
รอบคอบ
มีประสบการณ์ในการจัดการปัญหาต่าง ๆ
ไม่เป็นญาติกับมุขนายกประจำมุขมณฑลจนถึงชั้นที่ 4
ดูเพิ่ม

มุขนายกประจำมุขมณฑล
มุขนายกผู้ช่วย
อุโมงค์กู๋จี

ป้ายทางเข้าหน้าอุโมงค์
อุโมงค์กู๋จี
อุโมงค์กู๋จี (อังกฤษ: Củ Chi tunnels) เป็นเครือข่ายอุโมงค์ใต้ดินที่เชื่อมถึงกันในอำเภอกู๋จีในไซ่ง่อน (ปัจจุบันคือ โฮจิมินห์ซิตี) และเป็นส่วนหนึ่งของเครือข่ายอุโมงค์ขนาดใหญ่ที่เชื่อมต่อพื้นที่ส่วนใหญ่ของประเทศ อุโมงค์กู๋จีเป็นที่ตั้งของการทัพหลายครั้งระหว่างสงครามเวียดนาม และเป็นฐานปฏิบัติการของเวียดกง เมื่อครั้งการรุกเทศกาลตรุษญวนในปี ค.ศ. 1968
อุโมงค์ดังกล่าวถูกใช้โดยกองโจรเวียดกงเป็นจุดซ่อนตัวระหว่างการปะทะ เช่นเดียวกับเป็นเส้นทางสื่อสารและเสบียง โรงพยาบาล สถานที่เก็บอาหารและอาวุธและที่พักอาศัยของนักสู้กองโจรจำนวนมาก ระบบอุโมงค์ดังกล่าวมีความสำคัญอย่างยิ่งต่อเวียดกงในการต่อสู้กับทหารสหรัฐ จนกระทั่งสหรัฐต้องถอนกำลังทหารออกจากเวียดนามใต้ในที่สุด
เวียดกงได้รับชัยชนะอย่างงดงามในปี พ.ศ. 2506 เมื่อสามารถสร้างความสูญเสียอย่างมากต่อทหารเวียดนามใต้ เวียดกงยังมีส่วนร่วมสำคัญต่อปฏิบัติการรุก โดยเข้าโจมตีอำเภอและเมืองต่างๆ ของเวียดนามใต้ เมื่อต้นปี พ.ศ. 2511 ในเวลาต่อมากองทัพประชาชนเวียดนามเหนือ ได้เข้ามามีบทบาทแทนที่เวียดกง จนสิ้นสุดสงครามใน ปีพ.ศ. 2518 เวียดนามรวมตัวกันได้เป็นหนึ่งเดียว เวียดกงจึงลดบทบาทลง โดยหลังสงคราม ทหารเวียดกงที่เหลือได้ถูกรวมเข้ากับกองทัพประชาชนเวียดนาม
ปัจจุบันมีการเปิดสมรภูมิเลือดแห่งนี้ให้เป็นแหล่งท่องเที่ยว โดยมีเจ้าหน้าที่พาเดินไปยังจุดสำคัญและสามารถมุดลงไปถึงชั้นสามของอุโมงค์ เส้นทางคดเคี้ยวและมืดมาก แม้ว่าจะมีการปรับปรุงให้สว่างขึ้น  ส่วนบริเวณโดยรอบของอุโมงค์แห่งนี้ ยังคงเหลือซากแห่งสงคราม อาทิ รถถัง เครื่องบิน วัตถุระเบิด และหลุมระเบิดขนาดใหญ่ซึ่งกลายเป็นบ่อเลี้ยงปลาไปแล้ว
อุโมงค์ฐาน

อุโมงค์ฐาน (อังกฤษ: base tunnel) เป็นชื่อเรียกอุโมงค์ประเภทหนึ่ง หมายถึงอุโมงค์ที่เจาะเข้าไปใต้ฐานของภูเขาหรือเทือกเขา ทำให้สามารถลดความชัน ความโค้งของเส้นทาง และร่นระยะทางได้มาก ในขณะเดียวกันอาจทำให้อุโมงค์นั้นยาวขึ้นมาก มักเป็นอุโมงค์สำหรับทางรถไฟ (แต่ไม่เสมอไป) ต่างจากอุโมงค์ปกติที่มักก่อสร้างเป็นแห่ง ๆ ความยาวสั้น ๆ ตามเส้นทางเลียบไปบนภูเขาหรือเทือกเขา เนื่องจากการก่อสร้างอุโมงค์นั้นมีค่าใช้จ่ายสูง
อุโมงค์ฐานต่าง ๆ อาทิ:
| --- | --- |
 อุโมงค์ฐานก็อทฮาร์ท, สวิตเซอร์แลนด์  อุโมงค์ฐานซิมเมอร์แบร์ค, สวิตเซอร์แลนด์  อุโมงค์ฐานเบร็นเนอร์, ออสเตรียและอิตาลี  อุโมงค์ฐานฟัวร์คา, สวิตเซอร์แลนด์  อุโมงค์ฐานเชเนรี, สวิตเซอร์แลนด์:  อุโมงค์ฐานเลิทช์แบร์ค, สวิตเซอร์แลนด์  อุโมงค์ฐานแอเพนไนน์, อิตาลี  อุโมงค์ฐานมงด็องแบ็ง, ฝรั่งเศสและอิตาลี  อุโมงค์ฐานเซ็มเมอริง, ออสเตรีย
อุมเบร์โต กอนซาเลซ

| อุมเบร์โต กอนซาเลซ |
| --- | --- |
เกิด: อุมเบร์โต กอนซาเลซ 25 มีนาคม พ.ศ. 2509
อุมเบร์โต กอนซาเลซ (อังกฤษ: Humberto Gonzalez) เกิดเมื่อวันที่ 25 มีนาคม พ.ศ. 2509 ที่เมืองเนซาวัลโกโยตล์ กอนซาเลซเป็นนักมวยชาวเม็กซิกันที่มีชื่อเสียงคนหนึ่งในรุ่นเล็ก ด้วยความเป็นนักมวยที่ชกสนุก เดินหน้าบุกตะลุยตลอดไม่มีถอยหลัง และมักจะปักหลักดวลหมัดกับคู่ต่อสู้ด้วยการเปิดหน้าตลอด ไม่มีการ์ด ใช้ฟุตเวิร์กน้อยครั้ง  แม้จะเป็นนักมวยรูปร่างเล็กแต่มีช่วงชกที่ยาว ร่างกายแข็งแกร่งกำยำด้วยกล้ามเนื้อ ซ้ำยังมักตีหน้ายักษ์ขู่คู่ต่อสู้อีกต่างหาก จึงได้รับฉายาเป็นภาษาสเปนว่า "Chiquita" หมายถึง ไอ้ตัวเล็ก หรือ เปี๊ยก
ประวัติ

กอนซาเลซทำสถิติชนะรวดถึง 27 ครั้ง ก่อนจะชิงแชมป์โลกของสภามวยโลก (WBC) ในรุ่นไลท์ฟลายเวท  ด้วยการชนะลี ยุลวู  นักมวยชาวเกาหลีใต้ ที่เมืองชอนจู ประเทศเกาหลีใต้ประเทศของแชมป์โลก เมื่อปี พ.ศ. 2532
จากนั้นกอนซาเลซป้องกันตำแหน่งได้ถึง 5 ครั้ง และได้เสียแชมป์โลกไปสมัยแรกด้วยการแพ้น็อกยก 6 โรลันโด ปัสกวา นักมวยชาวฟิลิปปินส์ อย่างไม่ได้คาดคิด เมื่อปี พ.ศ. 2533 เพราะก่อนการชก กอนซาเลซเป็นต่อปัสกวานักมวยโนเนมอย่างทาบไม่ติด จากนั้นกอนซาเลซอุ่นเครื่องอีกหนึ่งครั้ง และกลับมาเป็นแชมป์โลกสมัยที่สอง ด้วยการชนะคะแนน เมลชอร์ ก็อป กัสโตร นักมวยชาวเม็กซิโกด้วยกัน ที่สามารถแย่งแชมป์โลกมาจากปัสกวาได้ จากนั้นกอนซาเลซก็ป้องกันตำแหน่งแชมป์ไว้ได้อีก 4 ครั้งติด ๆ กัน รวมทั้งเอาชนะนภา เกียรติวันชัย อดีตแชมป์โลก WBC ในรุ่นสตอร์วเวทของไทย และเอาชนะเมลชอร์ ก็อป กัสโตร คู่ปรับเก่าได้ด้วย ก่อนที่จะเปิดศึกกับยอดแชมป์โลกในรุ่นนี้ด้วยกันชาวอเมริกันคือ ไมเคิล คาร์บาฮาล ซึ่งการชกกอนซาเลซสามารถชกคาร์บาฮาลได้นับ 8 ถึง 2 ครั้ง เกือบจะชนะน็อกอยู่แล้ว แต่เป็นฝ่ายแพ้น็อกเองในยกที่ 7
กอนซาเลซกลับมาอุ่นเครื่องอีก 2 ครั้ง ก่อนจะพบกับคาร์บาฮาลอีกครั้ง ในปี พ.ศ. 2536 คราวนี้กอนซาเลซเป็นฝ่ายชนะคะแนนไปได้ ได้ครองแชมป์ไลท์ฟลายเวทถึง 2 สถาบัน และได้พบกับคาร์บาฮาลอีกเป็นครั้งที่ 3 ซึ่งการชกครั้งนี้เป็นไปด้วยความจืดชืด และกอนซาเลซก็เป็นฝ่ายย้ำแค้นชนะคะแนนไปได้อีกครั้ง แต่ปฏิกิริยาจากผู้ชมหลังการชกไม่ดีเลย เมื่อครบ 12 ยก ผู้ชมต่างพากันเขวี้ยงเบาะรองนั่งเก้าอี้ปลิวว่อนไปทั่วทั้งสนาม กอนซาเลซป้องกันตำแหน่งครั้งนี้ไว้ได้เพียง 3 ครั้ง ก่อนจะแพ้ทีเคโออย่างบอบช้ำที่สุดแก่ สมาน ส.จาตุรงค์ นักมวยโนเนมชาวไทย ในปี พ.ศ. 2538 ที่ใคร ๆ ต่างคิดว่ากอนซาเลซน่าจะเอาชนะไปได้ไม่ยาก แต่ผลการชกกลับคล้ายกับการที่กอนซาเลซเสียแชมป์โลกครั้งแรกต่อปัสกวา หากแต่ครั้งนี้กอนซาเลซบอบช้ำมากกว่าด้วยซ้ำ ซึ่งก่อนการชกกอนซาเลซประสบปัญหาเรื่องลดน้ำหนักตัวอย่างมาก ประกอบกับประมาทผู้ท้าชิงชาวไทย จึงทำให้พ่ายแพ้ไปอย่างบอบช้ำที่สุด หลังจากนั้นกอนซาเลซก็ได้แขวนนวมไปทันที
เกียรติประวัติ

แชมป์เม็กซิโกรุ่นไลท์ฟลายเวท (2530 – 2531)
แชมป์โลก WBC รุ่นไลท์ฟลายเวท
ชิง 25 มิถุนายน 2532 ชนะคะแนน ลี ยุลวู ที่ เกาหลีใต้
ป้องกันแชมป์ครั้งที่ 1, 9 ธันวาคม 2532 ชนะคะแนน ชัง ช็อน-กู ที่ เกาหลีใต้
ป้องกันแชมป์ครั้งที่ 2, 24 มีนาคม 2533 ชนะน็อค ฟรันซิสโก เตเฆโดร์ ยก 3 ที่ เม็กซิโก
ป้องกันแชมป์ครั้งที่ 3, 4 มิถุนายน 2533 ชนะน็อค หลุยส์ มอนโซเต ยก 3 ที่ สหรัฐ
ป้องกันแชมป์ครั้งที่ 4, 23 กรกฎาคม 2533 ชนะน็อค ลิม จุงเคือม ยก 5 ที่ สหรัฐ
ป้องกันแชมป์ครั้งที่ 5, 25 สิงหาคม 2533 ชนะน็อค จอร์จ ริเวรา ยก 9 ที่ เม็กซิโก
เสียแชมป์ 19 ธันวาคม 2533 แพ้น็อค โรลันโด ปัสกวา ยก 6 ที่ สหรัฐ
แชมป์โลก WBC รุ่นไลท์ฟลายเวท
ชิง 3 มิถุนายน 2534 ชนะคะแนน เมลชอร์ ก็อบ กัสโตร ที่ สหรัฐ
ป้องกันแชมป์ครั้งที่ 1, 27 มกราคม 2535 ชนะคะแนน โดมิงโก โซซา ที่ สหรัฐ
ป้องกันแชมป์ครั้งที่ 2, 7 มิถุนายน 2535 ชนะน็อค คิม กวางซุน ยก 12 ที่ เกาหลีใต้
ป้องกันแชมป์ครั้งที่ 3, 14 กันยายน 2535 ชนะน็อค นภา เกียรติวันชัย ยก 2 ที่ สหรัฐ
ป้องกันแชมป์ครั้งที่ 4, 7 ธันวาคม 2535 ชนะคะแนน เมลชอร์ ก็อบ กัสโตร ที่ สหรัฐ
เสียแชมป์ 13 มีนาคม 2536 แพ้น็อค ไมเคิล คาร์บาฮาล ยก 7 ที่ สหรัฐ
แชมป์โลก WBC รุ่นไลท์ฟลายเวท (สมัยที่ 2) และแชมป์โลก IBF
ชิง 19 กุมภาพันธ์ 2537 ชนะคะแนน ไมเคิล คาร์บาฮาล ที่ สหรัฐ
ป้องกันแชมป์ครั้งที่ 1, 10 กันยายน 2537 ชนะน็อค ฆวน โดมิงโก กอร์โดบา ยก 8 ที่ สหรัฐ
ป้องกันแชมป์ครั้งที่ 2, 12 พฤศจิกายน 2537 ชนะคะแนน ไมเคิล คาร์บาฮาล ที่ สหรัฐ
ป้องกันแชมป์ครั้งที่ 3, 31 มีนาคม 2538 ชนะน็อค เฆซุส ซูนิกา ยก 5 ที่ สหรัฐ
เสียแชมป์ 15 กรกฎาคม 2538 แพ้น็อกโดยเทคนิค สมาน ส.จาตุรงค์ ยก 7 ที่ สหรัฐ
อุทยานแห่งชาติทะเลสาบนากูรู

| อุทยานแห่งชาติทะเลสาบนากูรู |
| --- | --- |
ทะเลสาบนากูรู และพื้นแผ่นดิน
อุทยานแห่งชาติทะเลสาบนากูรู
ที่ตั้ง: ไนโรบี ประเทศเคนยา
พิกัด: 0°22′S 36°05′E﻿ / ﻿0.367°S 36.083°E﻿ / -0.367; 36.083
ประเทศในลุ่มน้ำ: ประเทศเคนยา

พื้นที่พื้นน้ำ: 5 ถึง 45 km2 (1.9 ถึง 17.4 sq mi)
ความลึกโดยเฉลี่ย: 1 ฟุต (0.30 เมตร)
ความลึกสูงสุด: 6 ฟุต (1.8 เมตร)
ความสูงของพื้นที่: 1,754 m (5,755 ft)
อุทยานแห่งชาติทะเลสาบนากูรู (อังกฤษ: Lake Nakuru National Park) เป็นอุทยานแห่งชาติแห่งหนึ่งของประเทศเคนยา ตั้งอยู่ทางตอนเหนือของกรุงไนโรบี เมืองหลวงของประเทศเคนยา ประมาณ 180 กิโลเมตร เป็นที่ตั้งของทะเลสาบนากูรู (Lake Nakuru)
ทะเลสาบนากูรู เป็นทะเลสาบแห่งหนึ่งในทะเลสาบริฟต์วัลเลย์ เป็นทะเลสาบอัลคาไลขนาดเล็กที่มีขนาดประมาณ 5-45 ตารางกิโลเมตร หรือ 3,125-28,125 ไร่ ขนาดของทะเลสาบหดลงเล็กกว่าร้อยละ 20 เมื่อราวต้นทศวรรษที่ 1980 เป็นทะเลสาบที่ขึ้นชื่ออย่างมากในเรื่องเป็นแหล่งที่อยู่อาศัยและหากินของนกฟลามิงโก โดยเฉพาะนกฟลามิงโกเล็ก ด้วยการมีอาหารอุดมสมบูรณ์ทั้ง กุ้ง, หอย, ปู และปลา และบนผิวน้ำมีสาหร่ายที่อุดมไปด้วยแคโรทีนที่มีผลทำให้สีขนของนกฟลามิงโกกลายเป็นสีชมพูหรือสีแดงซีด ๆ ซึ่งปริมาณของนกฟลามิงโกจะมีมากน้อยขึ้นอยู่กับแต่ละปี ตั้งแต่จำนวนพันกว่าตัวจนถึง 1,500,000 ตัว
โดยคำว่า "นากูรู" นั้นเป็นภาษามาไซ แปลว่า "แหล่งที่พักพิงของวอเตอร์บั๊ค" ซึ่งเป็นแอนทีโลปชนิดหนึ่ง ที่ขึ้นชื่ออย่างมากเรื่องกลิ่นเหม็น ซึ่งกลิ่นเหม็นอันนี้มีไว้สำหรับป้องกันตัวจากสัตว์นักล่า
ทะเลสาบนากูรู ขึ้นทะเบียนเป็นอุทยานแห่งชาติเมื่อปี ค.ศ. 1961 ด้วยเนื้อที่เพียงประมาณ 180 ตารางกิโลเมตร จึงถือว่าเป็นอุทยานแห่งชาติหรือเขตป่าสงวนที่มีขนาดเล็ก นอกจากนกฟลามิงโกแล้วยังมีสัตว์ป่าประเภทอื่น ๆ เช่น สิงโต, แรดขาว, แรดดำ, ควายป่าแอฟริกัน, ลิงบาบูน, นกกระสามาริบู โดยเฉพาะแรดขาวนั้น ณ ที่แห่งนี้ถือเป็นแหล่งพำนักพักพิงและเป็นแหล่งสำหรับเพาะขยายพันธุ์เพื่อเพิ่มจำนวนประชากรตั้งแต่ปี ค.ศ. 1984
พานอรามา

ภาพพานอรามาของฝูงนกฟลามิงโกที่ทะเลสาบนากูรู
แหล่งข้อมูลอื่น

แผนที่และภาพถ่ายทางอากาศของ อุทยานแห่งชาติทะเลสาบนากูรู
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
0°22′00″S 36°05′00″E﻿ / ﻿0.366667°S 36.083333°E﻿ / -0.366667; 36.083333
อุปส์!... ไอดิดอิตอะเกน

อุปส์!... ไอดิดอิตอะเกน (อังกฤษ: Oops!... I Did It Again) เป็นอัลบั้มสตูดิโอลำดับที่ 2 ของบริตนีย์ สเปียส์ศิลปินเพลงป๊อปหญิงชาวอเมริกัน ออกจำหน่ายเมื่อวันที่ 16 พฤษภาคม พ.ศ. 2543
รายชื่อเพลงในอัลบั้ม > ด้านเอ

"Oops!… I Did It Again"
"Stronger"
"Don't Go Knockin' on My Door"
"(ไอแคนท์เก็ตโน) แซทิสแฟคชัน"
"Don't Let Me Be the Last to Know]"
"What U See (Is What U Get)"
"Lucky "
"One Kiss from You"
รายชื่อเพลงในอัลบั้ม > ด้านบี

"Where Are You Now"
"Can't Make You Love Me"
"When Your Eyes Say It"
"Girl in the Mirror"
"You Got It All"
"Heart"
"Dear Diary"
ชาร์ต

| ประเทศ | ชาร์ต | อันดับสูงสุด | ยอดขายระดับ | ยอดขาย |
| --- | --- | --- | --- | --- |
| สหรัฐอเมริกา | Billboard Hot 200 | 1 | Diamond | 10,500,000 |
| สหราชอาณาจักร | UK Alubum Chart | 2 | Platinum*3 | 900,000+ |
| ไทย | RIAT | 1 | Platinum*3 | 30,000+ |
อุปสงค์และอุปทาน

ในทางเศรษฐศาสตร์ อุปสงค์และอุปทาน (อังกฤษ: demand and supply) เป็นแบบจำลองพื้นฐานที่อธิบายความสัมพันธ์ของผู้ซื้อและผู้ขายสินค้าในตลาดที่มีการแข่งขัน อุปสงค์ (อังกฤษ: demand) หมายถึง ปริมาณความต้องการซื้อสินค้าและบริการ ในขณะที่อุปทาน (supply) หมายถึง ปริมาณความต้องการเสนอขายสินค้าและบริการ ในแบบจำลองนี้ อุปสงค์และอุปทานเป็นตัวแปรที่กำหนดปริมาณและราคาของสินค้าที่ซื้อขายกันในตลาด โดยตลาดอยู่ในภาวะสมดุลถ้าปริมาณอุปสงค์เท่ากับปริมาณอุปทาน
อุปสงค์อุปทานและจุดดุลยภาพ

แนวคิดอุปสงค์และอุปทาน ตั้งอยู่บนข้อสมมติว่าผู้บริโภคและผู้ผลิตตอบสนองต่อราคาในตลาด โดยที่ตัวผู้ซื้อและผู้ขายไม่สามารถต่อรองราคาหรือมีอำนาจในการกำหนดราคาตลาดได้เอง ข้อสมมตินี้เป็นส่วนหนึ่งของแนวคิดตลาดแข่งขันสมบูรณ์ ซึ่งเป็นตลาดที่มีผู้ซื้อและผู้ขายจำนวนมากทำให้ผู้ซื้อและผู้ขายแต่ละรายไม่มีอำนาจในการต่อรองราคา
ปริมาณสินค้าที่ผู้บริโภคต้องการซื้อนั้นขึ้นอยู่กับราคาของสินค้า และปัจจัยอื่นๆ เช่น รายได้ รสนิยมของผู้บริโภค เป็นต้น หากสมมติว่าปัจจัยอื่นๆ เหล่านี้ไม่เปลี่ยนแปลง ความสัมพันธ์ระหว่างปริมาณสินค้าที่ต้องการซื้อกับราคานั้นเรียกว่าอุปสงค์ ซึ่งสามารถเขียนออกมาในลักษณะฟังก์ชันทางคณิตศาสตร์โดยให้ปริมาณความต้องการซื้อเป็นฟังก์ชันของราคา และมักจะวาดออกมาในรูปแบบของแผนภูมิเส้น การวาดแผนภูมิอุปสงค์มักให้แกนตั้งหมายถึงราคาและแกนนอนหมายถึงปริมาณ โดยทั่วไปแล้ว ปริมาณความต้องการซื้อสินค้าแต่ละชนิดจะมีความสัมพันธ์เชิงลบกับราคา  นั่นคือ หากว่าราคาของสินค้าชนิดหนึ่งสูงขึ้นโดยที่ปัจจัยอื่นๆ ไม่เปลี่ยนแปลง ปริมาณความต้องการซื้อสินค้าชนิดนั้นจะลดลง ความสัมพันธ์เชิงลบนี้เรียกว่ากฎอุปสงค์ (law of demand) สามารถเขียนออกมาในรูปแผนภูมิเส้นได้เป็นเส้นที่มีลักษณะความชันลาดลง
ในลักษณะเดียวกัน  อุปทานหมายถึงความต้องการขายสินค้าของผู้ผลิตที่ราคาแต่ละระดับ  โดยที่ปริมาณความต้องการขายเป็นฟังก์ชันของราคา  ฟังก์ชันอุปทานสามารถเขียนออกมาในรูปแบบของแผนภูมิเส้นเช่นเดียวกัน  ปริมาณอุปทานมักมีความสัมพันธ์เชิงบวกกับราคา นั่นคือ หากราคาตลาดของสินค้าชนิดหนึ่งสูงขึ้นโดยที่ปัจจัยอื่นๆ คงที่ ปริมาณความต้องการขายสินค้าชนิดนั้นจะเพิ่มขึ้น เรียกว่ากฎอุปทาน (law of  supply) สามารถเขียนออกมาในรูปแผนภูมิเส้นได้เป็นเส้นที่มีลักษณะความชันขึ้น
แบบจำลองอุปสงค์และอุปทานอธิบายว่าอุปสงค์และอุปทานเป็นปัจจัยที่กำหนดราคาของสินค้าในตลาด โดยใช้แนวคิดของจุดสมดุล (equilibrium) จุดสมดุลในแบบจำลองนี้คือภาวะที่ปริมาณความต้องการซื้อสินค้าเท่ากับปริมาณความต้องการขายสินค้า ราคาสินค้าที่ทำให้ปริมาณความต้องการซื้อเท่ากับปริมาณความต้องการขายนี้เรียกว่าราคาสมดุล และปริมาณสินค้าที่ซื้อขายในจุดสมดุลเรียกว่าปริมาณสมดุล ในแผนภูมิเส้นที่แสดงอุปสงค์และอุปทาน จุดสมดุลคือจุดที่เส้นอุปสงค์และเส้นอุปทานตัดกัน หากปริมาณอุปสงค์มากกว่าปริมาณอุปทาน  ซึ่งเกิดเมื่อราคาสินค้าต่ำกว่าราคาดุลยภาพของสินค้านั้น  จะเกิดการขาดแคลนสินค้า หรือเรียกว่ามีอุปสงค์ส่วนเกิน ในขณะที่เมื่อปริมาณอุปทานมากกว่าปริมาณอุปสงค์  คือเมื่อราคาสินค้าสูงกว่าราคาดุลยภาพ จะเกิดสินค้าล้นตลาด หรืออุปทานส่วนเกิน โดยเมื่อเกิดกรณีเหล่านี้ ผู้ซื้อและผู้ขายในตลาดจะตอบสนองจนกระทั่งตลาดเข้าสู่ดุลยภาพต่อเนื่องกัน หากปริมาณอุปสงค์มากกว่าปริมาณอุปทาน ซึ่งเกิดเมื่อราคาสินค้าต่ำกว่าราคาสมดุลของสินค้านั้น จะเกิดการขาดแคลนสินค้าหรือเรียกว่ามีอุปสงค์ส่วนเกิน ในขณะที่เมื่อปริมาณอุปทานมากกว่าปริมาณอุปสงค์ คือเมื่อราคาสินค้าสูงกว่าราคาสมดุล จะเกิดสินค้าล้นตลาด หรืออุปทานส่วนเกิน โดยเมื่อเกิดกรณีเหล่านี้ ผู้ซื้อและผู้ขายในตลาดจะตอบสนองจนกระทั่งตลาดเข้าสู่ดุลยภาพต่อเนื่องกัน
การเปลี่ยนแปลงอุปสงค์และอุปทาน

แผนภูมิเส้นของอุปสงค์และอุปทานแสดงความสัมพันธ์ระหว่างปริมาณกับราคาโดยที่ปัจจัยอื่นๆ ไม่มีการเปลี่ยนแปลง หากว่าปัจจัยอื่นๆ มีการเปลี่ยนแปลง เช่น ผู้บริโภคมีรายได้มากขึ้น หรือต้นทุนการผลิตสินค้าลดต่ำลง ความเปลี่ยนแปลงเหล่านี้นำเสนอออกมาในรูปของการเปลี่ยนเส้นอุปสงค์หรือเส้นอุปทานทั้งเส้นเป็นเส้นใหม่ นั่นคือ ปริมาณความต้องการซื้อหรือความต้องการขายมีการเปลี่ยนแปลงที่ทุกๆ ระดับราคา
ปัจจัยหนึ่งที่สามารถส่งผลให้เกิดการเปลี่ยนแปลงอุปสงค์คือรายได้ของผู้บริโภค หากว่าผู้บริโภคต้องการซื้อชนิดหนึ่งมากขึ้นเมื่อมีรายได้มากขึ้น สินค้าชนิดนั้นเรียกว่าเป็นสินค้าปกติ แต่หากว่าผู้บริโภคต้องการซื้อสินค้าชนิดหนึ่งน้อยลงเมื่อมีรายได้มากขึ้นแล้ว สินค้าชนิดนั้นจะเรียกว่าเป็นสินค้าด้อย
ความยืดหยุ่น

ความเปลี่ยนแปลงของปริมาณความต้องการซื้อหรือความต้องการขายเมื่อราคาสินค้าเปลี่ยนนั้นสามารถแตกต่างกันไปได้ระหว่างสินค้าแต่ละชนิด ความยืดหยุ่นของอุปสงค์เป็นอัตราร้อยละของความเปลี่ยนแปลงของปริมาณความต้องการซื้อหากว่าราคาเปลี่ยนแปลงไปร้อยละ 1 ความยืดหยุ่นของอุปทานสามารถนิยามได้ในลักษณะเดียวกันโดยเปลี่ยนจากปริมาณความต้องการซื้อเป็นปริมาณความต้องการขาย
หากกำหนดให้  Q หมายถึงปริมาณสินค้า  P หมายถึงราคาสินค้า และ  \Delta Q กับ  \Delta P หมายถึงความเปลี่ยนแปลงของปริมาณกับราคาตามลำดับ อัตราส่วนของความเปลี่ยนแปลงปริมาณสามารถเขียนได้ว่า  \Delta Q/Q ในขณะที่อัตราส่วนความเปลี่ยนแปลงราคาสามารถเขียนได้ว่า  \Delta P/P นิยามของความยืดหยุ่น ( \epsilon ) จึงสามารถเขียนออกมาได้ว่า
 \epsilon ={\frac {\Delta Q/Q}{\Delta P/P}}={\frac {\Delta Q}{\Delta P}}\times {\frac {P}{Q}}
หากว่าเราพิจารณาลิมิตเมื่อ  \Delta P เข้าใกล้ศูนย์ นิยามของความยืดหยุ่นสามารถเขียนได้ในรูปแบบทางแคลคูลัสว่า
 \epsilon ={\frac {\mathrm {d} Q}{\mathrm {d} P}}\times {\frac {P}{Q}}
หากว่าอุปสงค์ของสินค้าเป็นไปตามกฎอุปสงค์แล้ว ความยืดหยุ่นของอุปสงค์จะมีค่าเป็นจำนวนลบ โดยทั่วไปนักเศรษฐศาสตร์จึงมักเขียนค่าความยืดหยุ่นอุปสงค์โดยละเครื่องหมายลบไว้ โดยเขียนความยืดหยุ่นอุปสงค์ในรูปของค่าสัมบูรณ์
แผนภูมิเส้นแสดงอุปสงค์และอุปทานที่พบเห็นทั่วไป ให้แกนตั้งแสดงราคาและแกนนอนแสดงปริมาณสินค้า เส้นอุปสงค์ (สีแดง) มีลักษณะลาดลง ในขณะที่เส้นอุปทาน (สีน้ำเงิน) ชันขึ้น จุดตัดของเส้นอุปสงค์และเส้นอุปทาน เป็นจุดดุลยภาพของตลาด ที่ราคาดุลยภาพ P* และปริมาณดุลยภาพ Q*
เส้นอุปสงค์มีการเปลี่ยนแปลงเพิ่มขึ้นจาก  D1 ไปยัง D2 ส่งผลให้เกิดจุดดุลยภาพใหม่ ราคาดุลยภาพเพิ่มขึ้นจาก P1 เป็น P2 และปริมาณดุลยภาพเพิ่มขึ้นจาก Q1 เป็น Q2
อุปกรณ์สังเกตการณ์ดาราศาสตร์ในวงโคจร

ดาวเทียม OAO-3 ในห้องคลีนรูม
อุปกรณ์สังเกตการณ์ดาราศาสตร์ในวงโคจร (อังกฤษ: Orbiting Astronomical Observatory; OAO) เป็นชุดหอดูดาวในอวกาศสี่ตัวขององค์การนาซาที่ส่งขึ้นสู่อวกาศระหว่างปี ค.ศ. 1966 - 1972 ซึ่งให้ผลสังเกตการณ์คุณภาพสูงสำหรับวัตถุท้องฟ้าในช่วงคลื่นอัลตราไวโอเลตได้เป็นครั้งแรก แม้อุปกรณ์สังเกตการณ์ 2 ตัวไม่ประสบความสำเร็จ แต่อุปกรณ์อีกสองตัวก็ประสบความสำเร็จอย่างยิ่งและช่วยกระตุ้นความสนใจในแวดวงนักดาราศาสตร์ให้มองเห็นความสำคัญของการสังเกตการณ์ในห้วงอวกาศ เป็นจุดเริ่มต้นที่นำไปสู่ความสำเร็จของกล้องโทรทรรศน์อวกาศฮับเบิล
OAO-1

ดาวเทียม OAO-1 ดวงแรกส่งขึ้นสู่อวกาศเมื่อวันที่ 8 เมษายน ค.ศ. 1966 พร้อมเครื่องมือตรวจสอบการแผ่รังสีในช่วงคลื่นอัลตราไวโอเลต รังสีเอกซ์ และรังสีแกมมา ทว่าก่อนที่เครื่องมือวัดจะได้ทำงาน ก็เกิดปัญหากับระบบจ่ายไฟ ทำให้ต้องยกเลิกภารกิจไปในเวลาเพียง 3 วัน
OAO-2

ดาวเทียม OAO-2 ขึ้นสู่อวกาศเมื่อวันที่ 7 ธันวาคม ค.ศ. 1968 พร้อมกล้องโทรทรรศน์อัลตราไวโอเลต 11 ตัว มันทำการสังเกตการณ์อวกาศได้อย่างสมบูรณ์จนกระทั่งเดือนมกราคม ค.ศ. 1973 ผลที่ได้เป็นการค้นพบที่สำคัญทางดาราศาสตร์หลายประการ เช่นการค้นพบว่ารอบๆ ดาวหางเป็นแก๊สไฮโดรเจนจำนวนมาก หรือการเฝ้าสังเกตการณ์โนวาและพบว่าความสว่าง UV ของมันมักจะเพิ่มขึ้นระหว่างที่ความสว่างทางแสงลดลง เป็นต้น
OAO-B

OAO-B มีภารกิจนำกล้องโทรทรรศน์อัลตราไวโอเลตขนาด 38 นิ้วขึ้นไปเพื่อตรวจลำแสงของวัตถุที่ไม่ค่อยสว่างนัก แต่โชคร้ายที่จรวดนำส่งไม่ยอมแยกตัวออกจากดาวเทียมระหว่างการขึ้นสู่อวกาศเมื่อ 3 พฤศจิกายน ค.ศ. 1970 ดาวเทียมจึงย้อนกลับเข้ามาสู่บรรยากาศของโลกและตกลงในมหาสมุทรแอตแลนติกในเวลาต่อมา
OAO-3 (โคเปอร์นิคัส)

OAO-3 ขึ้นสู่อวกาศเมื่อ 21 สิงหาคม ค.ศ. 1972 และได้ทำงานเป็นผลสำเร็จอย่างมากสำหรับโครงการ OAO ทั้งหมด ดาวเทียมนี้เป็นโครงการร่วมระหว่างนาซากับสภาวิจัยวิทยาศาสตร์และวิศวกรรมของสหราชอาณาจักร มันนำเครื่องตรวจวัดรังสีเอกซ์ที่สร้างโดยห้องทดลองวิทยาศาสตร์อวกาศมุลลาร์ดของยูนิเวอร์ซิตี้คอลเลจ ลอนดอน รวมถึงกล้องโทรทรรศน์อัลตราไวโอเลตขนาด 80 ซม. จากมหาวิทยาลัยปรินซ์ตัน หลังจากที่ส่งขึ้นสำเร็จ ดาวเทียมนี้ได้เปลี่ยนชื่อเป็น "โคเปอร์นิคัส" เพื่อเป็นอนุสรณ์ครบรอบวันเกิดปีที่ 500 ของนิโคเลาส์ โคเปอร์นิคัส
ดาวเทียมโคเปอร์นิคัสปฏิบัติภารกิจจนถึงเดือนกุมภาพันธ์ ค.ศ. 1981 ได้ส่งภาพสเปคตรัมความละเอียดสูงของดาวฤกษ์หลายร้อยดวงผ่านการสังเกตการณ์รังสีเอ็กซ์ ในบรรดาการค้นพบที่โดดเด่นของโคเปอร์นิคัสรายการหนึ่งคือ การค้นพบพัลซาร์คาบยาวจำนวนมาก ซึ่งมีรอบการหมุนหลายนาที แทนที่กลุ่มที่เคยพบเพียงไม่กี่วินาทีเท่านั้น
แหล่งข้อมูลอื่น

ดาวเทียม OAO-1
ดาวเทียม OAO
อุ๊บส์

| --- | --- |

หมวดหมู่: บันเทิง
นิตยสารราย: รายปักษ์
ฉบับแรก: 1 พฤศจิกายน พ.ศ. 2547
บริษัท: บริษัท โพลีพลัส พับลิชชิ่ง จำกัด
ประเทศ: ประเทศไทย
ภาษา: ไทย
เว็บไซต์: Oops! Magazine
อุ๊บส์ (อังกฤษ: Oops!) เป็นนิตยสารประเภทสังคมบันเทิงของประเทศไทยในเครือโพลีพลัส ซึ่งดำเนินงานโดย อรพรรณ วัชรพล ก่อตั้งเมื่อปี พ.ศ. 2547 โดยโพลีพลัสได้จัดตั้ง บริษัท โพลีพลัส พีอาร์ จำกัด ให้บริการด้านที่ปรึกษาประชาสัมพันธ์ รับวางแผนและดำเนินการด้านประชาสัมพันธ์ พร้อมทั้งก่อตั้ง บริษัท โพลีพลัส พับลิชชิ่ง จำกัด สำหรับการผลิตสื่อสิ่งพิมพ์ จำหน่ายครั้งแรกเมื่อวันที่ 1 พฤศจิกายน พ.ศ. 2547 จนถึงปัจจุบัน
อุปมาเรื่องเงินเหรียญหาย

อุปมาที่สอนโดยพระเยซูแห่งนาซาเร็ธตามที่บรรยายในพระวรสารนักบุญลูกาของศาสนาคริสต์
ในอุปมานี้ ผู้หญิงกวาดบ้านมืด ๆ ของเธอเพื่อหาเหรียญเงินที่หายไป (ภาพพิมพ์ลายแกะโดยจอห์น เอเวอเรตต์ มิเล)
อุปมาเรื่องเงินเหรียญหาย (อังกฤษ: Parable of the Lost Coin) เป็นอุปมาของพระเยซูที่ปรากฏในพระวรสารนักบุญลูกา (ลูกา 15:8 -10) เป็นเรื่องราวเกี่ยวกับหญิงคนหนึ่งที่ค้นหาเหรียญเงินที่หายไป เมื่อพบก็ชื่นชมยินดี อุปมานี้อยู่ในชุดอุปมา 3 เรื่องเกี่ยวกับการไถ่ที่พระเยซูตรัสกับพวกฟาริสีและผู้นำศาสนาหลังพวกเขากล่าวหาพระองค์ว่าทรงต้อนรับและเสวยร่วมกับ "คนบาป"  อีกสองเรื่องในชุดได้แก่อุปมาเรื่องแกะหายและอุปมาเรื่องบุตรหายไป
ความในคัมภีร์ไบเบิล

ลูกา 15 เล่าว่าผู้หญิงคนหนึ่งมีเหริญเงิน 10 เหรียญ (กรีก: drachmae) แต่เหรียญหนึ่งหายไป เธอจึงจุดตะเกียงน้ำมันและกวาดบ้านเพื่อค้นหาจนกระทั่งเจอ จึงรู้สึกชื่นชมยินดี:
"หญิงคนใดที่มีเหรียญเงินสิบเหรียญและเหรียญหนึ่งหายไป จะไม่จุดตะเกียงกวาดบ้านค้นหาอย่างละเอียดถี่ถ้วนจนกว่าจะพบหรือ? เมื่อพบแล้วนางจะเชิญมิตรสหายและเพื่อนบ้านมาพร้อมกัน แล้วพูดกับพวกเขาว่า 'มาร่วมยินดีกับฉัน เพราะฉันพบเหรียญเงินที่หายไปนั้นแล้ว' ในทำนองเดียวกัน เราบอกท่านทั้งหลายว่า จะมีความชื่นชมยินดีท่ามกลางพวกทูตสวรรค์ของพระเจ้าเรื่องคนบาปคนเดียวที่กลับใจใหม่"
ภาพวาด

อุปมานี้ได้รับการวาดเป็นภาพโดยจิตรกรหลายคน ได้แก่ จอห์น เอเวอเรตต์ มิเล, Jan Luyken, Domenico Fetti และ James Tissot
ดูเพิ่ม

อุปมาเรื่องแกะหาย
แหล่งข้อมูลอื่น

Biblical Art on the WWW: The Lost Coin เก็บถาวร 2019-10-27 ที่ เวย์แบ็กแมชชีน
| ด ค กอุปมาของพระเยซู |
| --- | --- |
พระวรสารในสารบบ:  การลากอวน  การเลี้ยงสมรส  แกะกับแพะ  แกะหาย  ข้าวละมานท่ามกลางต้นข้าวสาลี  ขุมทรัพย์ที่ซ่อนไว้  ไข่มุก  คนทำงานในสวนองุ่น  คนที่มีกำลังมาก  คนสร้างบ้านที่มีสติปัญญาและคนสร้างบ้านที่โง่เขลา  ความเสียสละในการเป็นสาวก  งานเลี้ยงใหญ่  เงินตะลันต์  เงินเหรียญหาย  ชาวสะมาเรียใจดี  เชื้อขนม  ต้นมะเดื่อแตกหน่อ  ต้นมะเดื่อที่ไม่มีผล  ต้นไม้และผลของมัน  ตะเกียงใต้ถัง  เถาองุ่นแท้  ทาสที่ไม่ยอมให้อภัย  ธรรมาจารย์  นายกับบ่าว  บ่าวที่ซื่อสัตย์  บุตรชายสองคน  บุตรหายไป  ผงและไม้ทั้งท่อน  ผู้เลี้ยงแกะที่ดี  ผู้หว่านพืช  พ่อบ้านที่ไม่ซื่อสัตย์  เพื่อนเวลากลางคืน  ฟาริสีและคนเก็บภาษี  เมล็ดข้าว  เมล็ดพืชที่งอกขึ้น  เมล็ดมัสตาร์ด  ลูกหนี้สองคน  เศรษฐีกับลาซารัส  เศรษฐีโง่  สวนองุ่นและคนเช่า  หญิงพรหมจารีสิบคน  หญิงม่ายและผู้พิพากษาอธรรม  เหล้าองุ่นใหม่ใส่ในถุงหนังเก่า 
นอกสารบบ / เป็นที่ถกเถียง:  มือสังหาร  โหลว่างเปล่า 
เกี่ยวข้อง:  พระเยซู พระราชกิจ  นิทานคติสอนใจ (อุปมา) 
เหรียญดรักมาของกษัตริย์แห่งเปอร์ซิส ดาริอัสที่ 2 (คริสต์ศตวรรษที่ 1)
หญิงร่วมชื่นชมยินดีกับเพื่อบ้านหลังหาเหรียญเงินพบ (ภาพพิมพ์กัดกรดโดย Jan Luyken)
อุยกาย

อุยกาย (ตามสำเนียงฮกเกี้ยน) หรือ หวงก้าย (ตามสำเนียงจีนกลาง) (อังกฤษ: Huang Gai; จีน: 黄盖; พินอิน: Huáng Gài; เวด-ไจลส์: Huang Kai) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก ขุนพลแห่งง่อก๊ก ชื่อรอง กงฟู่ (จีน: 公覆) รับใช้ตระกูลซุนถึง 3 สมัย ตั้งแต่สมัยของซุนเกี๋ยนแต่ครั้งศึกโจรโพกผ้าเหลือง ซุนเซ็กในสมัยศึกปราบตั๋งโต๊ะและศึกปราบลิโป้ และซุนกวนในศึกเซ็กเพ็ก จนได้ชื่อว่า "แม่ทัพสามแผ่นดิน"